Diari Oficial de la Generalitat Valenciana


Sumari del DOGV 6600, del 02-09-2011 (2011/9081)

RESOLUCIÓ de 30 d'agost de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic entre el Ministeri de Medi Ambient i Medi Rural i Marí i la Generalitat, sobre gestió del domini públic marítim terrestre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6600

Data del DOGV
:   02-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9081


Data del document
:   30-08-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 30 d'agost de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic entre el Ministeri de Medi Ambient i Medi Rural i Marí i la Generalitat, sobre gestió del domini públic marítim terrestre. [2011/9081]  
El Ministeri de Medi Ambient i Medi Rural i Marí i la Generalitat han subscrit, després de la tramitació prèvia reglamentària, el 27 de juliol de 2011, el conveni de específic sobre la gestió del domini públic marítim terrestre.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0868/2011, i que figura com a annex d'esta resolució.  
  
Valencia, 30 d'agost de 2011.- La directora general del Secretariat del Consell i Relacions amb Les Corts: M.ª Teresa Lleó Alonso.  
  
  
CONVENI ESPECIFIC ENTRE EL MINISTERI DE MEDI AMBIENT I MEDI RURAL I MARÍ I LA GENERALITAT VALENCIANA, SOBRE GESTIÓ DEL DOMINI PÚBLIC MARÍTIM TERRESTRE  
  
Madrid, 27 de juliol de 2011  
  
REUNITS  
D'una part, la ministra de Medi Ambient, i Medi Rural i Marí, Rosa Aguilar Rivero, nomenada pel Reial Decret 1326/2010, en l'exercici de les competències pròpies del càrrec que ostenta i en virtut del que preveu l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
I, de l'altra, la Generalitat Valenciana, representada pel conseller de Governació Serafín Castellano Gómez, nomenat pel Decret 6/2011, de 21 de juny, del president de la Generalitat.  
En la qualitat en què cada un intervé, ambdues parts es reconeixen recíprocament capacitat per a l'atorgament del present conveni, a l'efecte del qual,   
  
MANIFESTEN  
Amb data 5 de juliol de 2005, els representants del llavors Ministeri de Medi Ambient i de la Generalitat Valenciana van firmar un conveni marc de col·laboració entre ambdues administracions, per a la gestió integral del litoral d'esta comunitat autònoma.   
L'objecte del conveni adés esmentat, segons s'arreplega en la seua clàusula primera, és l'establiment d'un marc estable de coordinació i col·laboració entre el Ministeri de Medi Ambient i la Conselleria de Territori i Vivenda de la Generalitat Valenciana, en el marc de les seues competències, amb la finalitat de dur a terme una gestió integrada de les zones costaneres de la Comunitat Valenciana en el marc de la legislació de costes, l'ordenació del territori i la protecció del medi ambient, com a base per a l'establiment de models de desenvolupament sostenible del litoral.  
La clàusula cinquena del conveni marc preveu que, mitjançant convenis específics, es concreten les actuacions a dur a terme en l'àmbit que constitueix l'objecte d'aquell.   
Així mateix, la clàusula tercera de l'esmentat conveni preveu la constitució d'una comissió de seguiment del conveni que, entre altres, té les funcions de facilitar la coordinació de les previsions i plans de treball de cada administració, racionalitzant la planificació integral de la franja litoral, així com la d'estudiar conjuntament la possible incidència de cada actuació en l'àmbit global de les competències respectives. La comissió esmentada es va constituir amb data 12 de maig de 2006.  
  
Les dues administracions públiques concernides estan d'acord a considerar que constitueix un aspecte essencial de la gestió del domini públic marítim terrestre, el seu ús i aprofitament a través de les concessions i autoritzacions d'ocupació d'aquest per establiments expenedors de menjars i begudes al servici de la platja.   
S'estima, així mateix, que la comissió de seguiment del conveni marc firmat en 2005, en la qual participen representants d'ambdues administracions, constitueix un fòrum adequat per al diàleg i discussió entre totes dues, en allò que s'ha relacionat amb l'ocupació del domini públic marítim terrestre (DPMT) per aquest tipus d'establiments  
Per tot això, es firma aquest conveni específic d'acord amb les següents   
  
CLÀUSULES  
  
Primera  
L'objecte del present conveni específic el constitueix el compromís que assumeixen les parts firmants de busca de fórmules d'agilització dels procediments relatius a les autoritzacions i concessions d'ocupació del domini públic marítim terrestre per establiments expenedors de menjars i begudes al servici de les platges, regulats en la Llei de Costes i en el seu reglament. Tot això, a través del debat i prenent decisions conjuntes amb la Generalitat Valenciana respecte d'aquests.  
  
  
Segona   
Es constitueix una comissió de seguiment per al compliment del present conveni. Esta comissió serà de composició paritària i estarà integrada per tres representants de la Direcció General de Sostenibilitat de la Costa i el Mar, designats pel titular entre el personal dels servicis territorials de Costes, d'eixe àmbit territorial i els de la Subdirecció de Domini Públic Marítim Terrestre, i tres representants de l'administració autonòmica, que formaran part de les conselleries d'Infraestructures, Territori i Medi Ambient; Turisme, Cultura i Esport; i Governació, respectivament.  
  
Tercera   
El present conveni té naturalesa administrativa i es perfecciona en virtut del que preveu l'article 6 de la Llei de Règim Jurídic de les Administracions Públiques i Procediment Administratiu Comú, i es troba exclòs de l'àmbit d'aplicació de la Llei de Contractes del Sector Públic.  
Les qüestions litigioses que pogueren sorgir en la interpretació, compliment i eficàcia del present conveni seran de coneixement i competència de l'ordre jurisdiccional contenciós administratiu.  
  
Quarta  
El present conveni tindrà una vigència de cinc anys des de la data de la seua firma, i podrà ser prorrogat per mutu acord de les parts.   
  
Així mateix, aquest conveni podrà extingir-se per mutu acord o en cas de greu incompliment d'alguna de les seues clàusules, a proposta de qualsevol de les parts que el subscriuen.  
En prova de conformitat, firmen el present conveni en triple versió exemplar al lloc i en la data adés indicats.  
  
La ministra de Medi Ambient i Medi Rural i Marí: Rosa Aguilar Rivero.  
El conseller de Governació: Serafín Castellano Gómez.